ᱥᱨᱤ ᱵᱷᱮᱝᱠᱚᱴᱮᱥᱚᱨ ᱡᱟ.ᱛᱤᱭᱟ.ᱨᱤ ᱵᱟᱜᱟᱱ

ᱥᱨᱤ ᱵᱷᱮᱝᱠᱚᱴᱮᱥᱚᱨ ᱡᱟ.ᱛᱤᱭᱟ.ᱨᱤ ᱵᱟᱜᱟᱱ ᱫᱚ ᱵᱷᱟᱨᱚᱛ ᱨᱮᱭᱟᱜ ᱟᱸᱫᱷᱨᱚ ᱯᱨᱚᱫᱮᱥ ᱯᱚᱱᱚᱛ ᱨᱮ ᱢᱮᱱᱟᱭᱟ ᱾ ᱒᱐᱑᱐ ᱨᱮ ᱵᱷᱟᱨᱚᱛ ᱥᱚᱨᱠᱟᱨ ᱠᱷᱚᱱ ᱵᱟᱭᱳᱥᱯᱷᱤᱭᱚᱨ ᱨᱮᱡᱚᱨᱵᱽ (biosphere reserves of India) ᱢᱮᱱᱛᱮ ᱩᱨᱩᱢ ᱧᱟᱢ ᱟᱠᱟᱫᱟ ᱾ ᱱᱚᱶᱟ ᱵᱟᱜᱟᱱ ᱨᱮᱭᱟᱜ ᱜᱚᱴᱟᱯᱟᱲᱟ ᱡᱟᱭᱜᱟ ᱢᱮᱥᱟ ᱟᱛᱮ ᱓᱕᱓  ᱠ.ᱢ.᱒ ᱦᱩᱭᱩᱜ-ᱟ ᱾ ᱛᱚᱲᱚᱠᱳᱬᱚ ᱣᱟᱴᱚᱨᱯᱷᱚᱞ, ᱜᱩᱱᱰᱚᱞᱠᱳᱬᱚ,ᱜᱩᱧᱡᱚᱱ ᱮᱢᱟᱱ ᱣᱟᱴᱚᱨᱯᱷᱚᱞ ᱱᱚᱶᱟ ᱵᱟᱜᱟᱱ ᱨᱮ ᱢᱮᱱᱟᱜ ᱠᱚᱣᱟ ᱾  

ᱚᱛᱱᱚ ᱠᱟᱛᱷᱟ
ᱯᱩᱨᱵᱚᱜᱷᱟᱴ ᱵᱩᱨᱩᱢᱟᱞᱟ ᱨᱮ ᱢᱮᱱᱟᱜ ᱱᱚᱶᱟ ᱵᱟᱜᱟᱱ ᱫᱚ ᱠᱚᱰᱚᱯᱯᱟ ᱡᱤᱞᱞᱟ. ᱨᱮᱭᱟᱜ ᱥᱮᱥᱟᱪᱚᱲᱚᱢ ᱵᱩᱨᱩ ᱟᱨ ᱪᱤᱛᱛᱩᱨ ᱡᱤᱞᱞᱟ. ᱨᱮᱭᱟᱜ ᱛᱤᱨᱤᱢᱟᱲᱟ ᱵᱩᱨᱩ ᱞᱮᱠᱟᱛᱮ ᱦᱟ.ᱴᱤᱧ ᱠᱟᱱᱟ ᱾ ᱡᱟ.ᱛᱤᱭᱟ.ᱨᱤ ᱵᱟᱜᱟᱱ ᱫᱚ ᱫᱚᱨᱭᱟ ᱯᱷᱮᱰᱟᱛ ᱠᱷᱚᱱ ᱑᱑᱓᱐ ᱢᱤᱴᱚᱨ ᱡᱟ.ᱥᱛᱤ ᱩᱥᱩᱞ ᱟᱨ ᱑᱕᱐ ᱢᱤᱴᱚᱨ ᱠᱷᱟᱴᱚ ᱩᱥᱩᱞ-ᱟ ᱾ ᱵᱩᱨᱩ ᱛᱮ ᱮᱟᱮᱫ ᱟᱠᱟᱱ ᱱᱚᱶᱟ ᱴᱷᱟᱶ ᱫᱚ ᱦᱟᱰᱟ-ᱰᱷᱤᱯᱟ. ᱜᱮᱭᱟ ᱾ ᱱᱚᱰᱮ ᱫᱚ ᱢᱮᱱᱞᱮᱠᱷᱟᱱ ᱩᱛᱚᱨ-ᱯᱩᱨᱩᱵᱽ ᱢᱚᱣᱥᱩᱢᱤ(ᱨᱩᱣᱟ.ᱲ ᱢᱚᱣᱥᱩᱢᱩ) ᱛᱮ ᱫᱟᱜ-ᱟᱭ । ᱟᱨ ᱫᱩᱠᱷᱤᱱ-ᱯᱚᱪᱷᱤᱢ ᱢᱚᱣᱥᱩᱢᱤ ᱛᱮ ᱱᱟᱥᱮ ᱫᱟᱜ ᱧᱚᱜ ᱜᱮᱭᱟ ᱾ ᱱᱚᱰᱮᱱᱟᱜ ᱵᱤᱨ ᱫᱚ ᱨᱚᱦᱚᱲ ᱯᱚᱨᱱᱚᱢᱳᱪᱤ ᱟᱨ ᱱᱟᱥᱮ ᱚᱫᱚ ᱧᱚᱜ ᱯᱚᱨᱱᱚᱢᱳᱪᱤ ᱠᱟᱱᱟ ᱾ ᱵᱚᱪᱷᱚᱨ ᱯᱤᱪᱷᱤ ᱙᱐᱐ ᱢᱤᱞᱤ ᱢᱤᱴᱚᱨ ᱜᱟᱱ ᱫᱚᱜ ᱠᱚ ᱦᱩᱭᱩᱜ ᱜᱮᱭᱟ ᱾ ᱱᱚᱰᱮ ᱱᱟᱜ ᱨᱮᱭᱟᱲ-ᱞᱚᱞᱚ ᱫᱚ ᱑᱒° ᱥᱮᱞᱥᱤᱭᱚᱥ ᱠᱷᱚᱱ ᱔᱔° ᱥᱮᱞᱥᱤᱭᱚᱥ ᱛᱟᱞᱟᱨᱮ ᱛᱟᱦᱮᱸᱠᱚᱜᱼᱟ । 

ᱫᱟᱨᱮᱱᱟ.ᱬᱤ ᱟᱨ ᱡᱤᱣᱤᱵ-ᱡᱤᱭᱟ.ᱲᱤ
ᱫᱟᱨᱮᱱᱟ.ᱬᱤ

ᱥᱨᱤ ᱵᱷᱮᱝᱠᱚᱴᱮᱥᱚᱨ ᱡᱟ.ᱛᱤᱭᱟ.ᱨᱤ ᱵᱟᱜᱟᱱ ᱨᱮ ᱵᱤᱨ ᱠᱚ ᱫᱚ ᱨᱚᱦᱚᱲ ᱯᱚᱨᱱᱚᱢᱳᱪᱤ ᱟᱨ ᱵᱩᱨᱩ ᱛᱟᱞᱟᱨᱮ ᱢᱮᱱᱟᱜ ᱩᱯᱚᱛᱭᱟᱠᱟ ᱨᱮᱭᱟᱜ ᱵᱤᱨ ᱫᱚ ᱱᱟᱥᱮ ᱚᱫᱟ ᱫᱷᱟᱨᱟ ᱯᱚᱨᱱᱚᱢᱳᱪᱤ ᱵᱤᱨ ᱧᱟᱢᱚᱜᱼᱟ ᱾ ᱑᱔᱗ ᱜᱚᱴᱟᱝ ᱜᱷᱟᱸᱨᱚᱡᱽ ᱨᱮᱱ ᱢᱮᱱᱞᱮᱠᱷᱟᱱ ᱑᱕᱐᱐ ᱜᱟᱱ ᱞᱮᱠᱟᱱ ᱠᱩᱫ ᱵᱷᱮᱜᱟᱨ ᱵᱷᱮᱜᱟᱨ ᱩᱥᱩᱞ ᱩᱥᱩᱞ ᱫᱟᱨᱮ ᱧᱟᱢᱚᱜ-ᱟ ᱾ ᱢᱟᱭᱟᱸᱢ ᱪᱚᱱᱫᱚᱱ (Pterocarpus santalinus), ᱞᱟᱠᱷᱚ ᱫᱟᱨᱮ (Shorea talura), (Shorea thumburggaia), ᱪᱚᱱᱫᱚᱱ, ᱯᱮᱨᱤᱴᱟ (ᱛᱮᱞᱩᱜᱩ ᱧᱩᱛᱩᱢ, ᱥᱟᱬᱮᱥᱤᱭᱟ. ᱧᱩᱛᱩᱢ Cycas beddomei), ᱥᱟᱭᱞᱳᱴᱚᱢ ᱱᱭᱩᱰᱚᱢ, ᱴᱚᱨᱢᱤᱱᱟᱞᱤᱭᱟ ᱯᱟᱞᱞᱟᱰᱤᱭᱟ ᱮᱢᱟᱱ ᱫᱟᱨᱮ ᱠᱚ ᱧᱮᱞᱚᱜ-ᱟ ।

ᱡᱤᱣᱤᱵ ᱡᱤᱭᱟ.ᱲᱤ

ᱱᱚᱶᱟ ᱵᱟᱜᱟᱱ ᱨᱮ ᱱᱤᱛ ᱵᱷᱩᱨ ᱑᱗᱘ ᱜᱚᱴᱟᱝ ᱞᱮᱠᱟᱱ ᱠᱩᱫ ᱪᱮᱬᱮ ᱠᱚ ᱪᱤᱱᱦᱟᱣ ᱠᱟᱱᱟ ᱾ ᱜᱚᱴᱟ ᱡᱮᱜᱮᱛ ᱨᱮ ᱟᱫ ᱥᱟᱨᱤᱜ ᱠᱟᱱ ᱯᱤᱛᱚᱠᱚᱱᱴᱷᱚ ᱵᱩᱞᱵᱩᱞ ᱪᱮᱬᱮ ᱱᱚᱶᱟ ᱵᱤᱨ ᱨᱮ ᱠᱚ ᱵᱟᱥᱟᱜ ᱠᱟᱱᱟ ᱾ ᱦᱤᱢᱟᱲᱚᱭ ᱟᱨ ᱯᱚᱪᱷᱤᱢᱜᱷᱟᱴ ᱵᱩᱨᱩ ᱢᱟᱞᱟ ᱨᱮ ᱠᱤᱪᱷᱩᱜᱟᱱ ᱥᱟ.ᱜᱣᱟ ᱨᱚᱝ ᱯᱟᱨᱣᱟ ᱠᱚ ᱧᱟᱢᱚᱜᱼᱟ ᱾ ᱥᱣᱮᱛᱚᱠᱚᱱᱴᱷᱚ ᱜᱤᱫᱤ ᱦᱚᱸ ᱬᱚᱰᱮ ᱠᱚ ᱵᱟᱥᱟᱜ ᱠᱟᱱᱟ ᱾ ᱵᱟᱜᱟᱱ ᱨᱤᱱ ᱟᱨ ᱠᱤᱪᱷᱩ ᱪᱮᱬᱮ ᱠᱚ ᱦᱩᱭᱩᱜ ᱠᱟᱱᱟ - large hawk-cuckoo, blue-faced malkoha, yellow-browed bulbul, Indian scimitar-babbler ଓ Loten's sunbird ᱮᱢᱟᱱ ।

᱓᱐᱐ ᱵᱚᱪᱷᱚᱨ ᱜᱟᱱ ᱠᱷᱚᱱ ᱢᱟᱬᱟᱝ ᱠᱷᱚᱱ ᱟᱸᱫᱷᱨᱚ ᱯᱨᱚᱫᱮᱥ ᱨᱮ ᱦᱟ.ᱛᱤ ᱵᱟᱠᱚ ᱧᱟᱢᱚᱜ ᱠᱟᱱ ᱛᱟᱦᱮᱸᱱ ᱾ ᱑᱙᱘᱔ ᱨᱮ ᱦᱩᱯᱠᱟ. ᱜᱮ ᱫᱩᱠᱷᱤᱱ ᱪᱤᱛᱚᱨ ᱡᱤᱞᱞᱟ. ᱨᱮ ᱠᱤᱪᱷᱩ ᱦᱟ.ᱛᱤ ᱠᱚ ᱵᱟᱥᱟᱜ ᱠᱟᱱ ᱢᱮᱱᱛᱮ ᱴᱷᱤᱠᱟ.ᱭᱮᱱᱟ ᱾ ᱑᱙᱙᱓ ᱨᱮ ᱢᱚᱬᱮ ᱜᱚᱴᱟᱝ ᱦᱟ.ᱛᱤ ᱵᱟᱜᱟᱱ ᱨᱮᱭᱟᱜ ᱛᱤᱨᱩᱢᱟᱲᱚ ᱵᱤᱨ ᱨᱮ ᱦᱮᱡ ᱠᱟᱛᱮ ᱠᱚ ᱵᱟᱥᱟ ᱞᱮᱱᱟ ᱾ 

ᱱᱚᱶᱟ ᱵᱟᱜᱟᱱ ᱨᱮᱱ ᱡᱤᱞ ᱡᱚᱢᱮᱫ ᱡᱩᱱᱛᱩ ᱠᱚᱫᱚ ᱠᱚ ᱦᱩᱭᱩᱜ ᱠᱟᱱᱟ ᱛᱟ.ᱨᱩᱵ,ᱡᱟᱴᱟ ᱠᱩᱞ,ᱵᱤᱨ ᱥᱮᱛᱟ,ᱛᱩᱭᱩ, ᱮᱢᱟᱱ ᱾ ᱛᱟᱞᱟᱨᱮ ᱛᱟᱞᱟᱨᱮ ᱵᱟᱱᱟ ᱦᱚᱸ ᱠᱚ ᱧᱮᱞᱚᱜ ᱜᱮᱭᱟ ᱾ ᱥᱞᱮᱸᱰᱚᱨ ᱞᱳᱨᱤᱥ ᱧᱩᱛᱩᱢᱼᱟᱱ ᱢᱤᱫ ᱧᱤᱱᱫᱟ. ᱫᱟᱲᱟᱱ ᱡᱩᱱᱛᱩ ᱱᱚᱰᱮ ᱠᱚ ᱛᱟᱦᱮᱱ ᱠᱟᱱᱟ ᱢᱮᱱᱛᱮ ᱵᱟᱰᱟᱭ ᱠᱟᱱᱟ ᱾ ᱱᱮᱯᱟᱲᱤ ᱜᱩᱰᱩ ᱟᱨ ᱥᱨᱩ ᱮᱢᱟᱱ ᱠᱤᱪᱷᱩ ᱡᱩᱱᱛᱩ ᱦᱚᱸ ᱠᱚ ᱛᱟᱦᱮᱸᱱ ᱜᱮᱭᱟ ᱾ 

ᱨᱮᱯᱴᱟᱭᱤᱞ(ସରୀସୃପ) ᱠᱚ ᱛᱟᱞᱟ ᱨᱮ ᱵᱤᱧ,ᱜᱽᱞᱟᱭᱰᱤᱝ ᱞᱤᱡᱟᱰ,ᱥᱩᱵᱚᱨᱱᱚ ᱜᱮᱠᱳ ᱮᱢᱟᱱ ᱠᱚ ᱧᱮᱞᱚᱜᱼᱟ ᱾ ᱜᱮᱠᱳ ᱫᱚ ᱯᱩᱨᱵᱚᱜᱷᱟᱴ ᱵᱩᱨᱩ ᱢᱟᱞᱟ ᱨᱮ ᱠᱚ ᱛᱟᱦᱮᱸ ᱠᱟᱱᱟ ᱾ ᱟ.ᱰᱤ ᱫᱤᱱ ᱦᱟ.ᱵᱤᱡ ᱱᱩᱠᱩ ᱫᱚ ᱵᱟᱝᱠᱚ ᱧᱟᱢ ᱞᱮᱱᱟ ᱟᱨ ᱑᱙᱘᱕ ᱠᱷᱚᱱ ᱠᱚ ᱧᱮᱞ ᱥᱚᱫᱚᱨ ᱟᱠᱟᱫ ᱠᱚᱣᱟ ᱾  

ᱵᱤᱯᱚᱫᱽ
ᱫᱷᱤᱨᱤ ᱞᱟ ᱟᱨ ᱱᱚᱰᱮ ᱠᱟ.ᱢᱤ ᱜᱮ ᱢᱟᱨᱟᱝ ᱮᱴᱠᱮᱴᱚᱬᱮ ᱫᱚ ᱾ ᱣᱟᱨᱟᱝᱜᱚᱞ-ᱯᱳᱞᱞᱟᱠᱳᱞᱩ ᱥᱚᱲᱚᱠ ᱵᱮᱱᱟᱣ ᱴᱷᱟ.ᱣᱠᱟ. ᱦᱩᱭ ᱠᱟᱱᱟ ᱾ ᱱᱚᱶᱟ ᱥᱚᱲᱚᱠ ᱫᱚ ᱡᱟ.ᱛᱤᱭᱟ.ᱨᱤ ᱵᱟᱜᱟᱱ ᱥᱟᱝ ᱯᱚᱪᱷᱤᱢ ᱯᱟᱦᱴᱟ ᱠᱷᱚᱱ ᱡᱚᱯᱚᱴᱮᱮᱫ ᱠᱟᱱᱟ ᱾ ᱟᱸᱫᱷᱨᱚ ᱥᱚᱨᱠᱟᱨ ᱟᱨ ᱛᱤᱨᱩᱢᱟᱲᱟ ᱛᱤᱨᱩᱯᱚᱛᱤ ᱫᱮᱵᱚᱥᱛᱷᱟᱱᱚᱢ ᱢᱮᱥᱟ ᱟᱛᱮ ᱵᱟᱜᱟᱱ ᱨᱮ ᱠᱚᱯᱤᱲᱚ ᱛᱤᱨᱛᱷᱚᱱ ᱵᱟᱸᱫᱽ ᱵᱮᱱᱟᱣ ᱞᱟ.ᱜᱤᱱ ᱠᱤᱱ ᱴᱷᱟ.ᱣᱠᱟ. ᱟᱠᱟᱫᱟ ᱾ ᱛᱚᱵᱮ ᱱᱚᱶᱟ ᱵᱟᱱᱟᱨ ᱯᱨᱚᱡᱮᱠᱴ ᱜᱮ ᱱᱚᱰᱮᱱ ᱠᱩᱫ ᱡᱩᱱᱛᱩ ᱠᱚ ᱞᱟ.ᱫᱤᱱ ᱵᱤᱯᱚᱫᱽ ᱜᱮᱭᱟ ᱾ ᱛᱚᱵᱮ ᱟ.ᱰᱤᱜᱟᱱ ᱚᱠᱛᱚᱨᱮ ᱵᱤᱨ ᱨᱮ ᱥᱮᱝᱜᱮᱞ ᱟᱡᱛᱮᱜᱮ ᱞᱟᱜᱟᱣ-ᱚᱜ ᱜᱮᱭᱟ ।

ᱥᱟ.ᱠᱷᱭᱟ.ᱛ

ᱵᱟᱦᱨᱮ ᱡᱚᱱᱚᱲ